Óljóst hvenær dælt verður úr Perlu
Óljóst er hvenær hafist verður handa við að dæla sjó úr sanddæluskipinu Perlu sem nú liggur á botni Reykjavíkurhafnar að sögn Jóns Viðars Matthíassonar, slökkviliðsstjóra, hafnaryfirvöld og eigendur meti stöðuna. Ljóst er að tjónið er mikið þar sem allur rafbúnaður og mikið af vélbúnaði er ónýtur.
Hann segir að þegar slökkviliðið mætti á staðinn og hóf dælingu úr skipinu hafi það verið of seint og dælurnar hafi ekki haft undan en atburðarásin í morgun var hröð og einungis tók það skipið u.þ.b. klukkustund að fyllast af sjó og sökkva.
Uppfært kl. 13.40
Kafarar frá slökkviliði höfuðborgarsvæðisins vinna nú að því að skoða skemmdir á Perlu og kanna ástand þess.
Gísli Gíslason, hafnarstjóri Faxaflóahafna, segir í samtali við mbl.is að slökkvilið hafi unnið á vettvangi frá því í morgun og taka starfsmenn hafnarinnar fljótlega við. "Við eigum eftir að taka stöðuna gagnvart slippnum og útgerðinni," segir hann. Það verður síðan í höndum tryggingafélags að ná skipinu upp úr sjónum.
Aðspurður segist Gísli ekki vita hvenær skipinu verður komið á flot.
Óljóst er hvenær hafist verður handa við að dæla sjó úr sanddæluskipinu Perlu sem nú liggur á botni Reykjavíkurhafnar að sögn Jóns Viðars Matthíassonar, slökkviliðsstjóra, hafnaryfirvöld og eigendur meti stöðuna.
Ljóst er að tjónið er mikið þar sem allur rafbúnaður og mikið af vélbúnaði er ónýtur.
Kafarar frá slökkviliði höfuðborgarsvæðisins vinna nú að því að skoða skemmdir á Perlu og kanna ástand þess.